|  |  |  |  |  |
| --- | --- | --- | --- | --- |
| **Rusínska národná republika Lemkov**

|  |  |  |
| --- | --- | --- |
| ↓ | **1918 – 1920** | ↓ |

|  |
| --- |
| Vlajka štátuvlajka |

 |
| **Geografia**

|  |
| --- |
| Mapa štátu Približný rozsah Lemkovskej republiky |

 |
| Hlavné mesto | Florynka |
| **Obyvateľstvo** |
| Národnostné zloženie | Lemkovia, Poliaci, Slováci |
| Jazyky | Lemkovčina |
| **Štátny útvar** |
| Štátne zriadenie | republika |
| Vznik | koniec prvej svetovej vojny |
| Zánik | saintgermainská zmluva |
| 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Rakúsko-Uhorsko | Rakúsko-Uhorsko |
| Poľské kráľovstvo (1916–1918) | Poľské kráľovstvo (1916–1918) |
| Západoukrajinská ľudová republika | Západoukrajinská ľudová republika |
| Ukrajinská ľudová republika | Ukrajinská ľudová republika |

 | **Nástupnícke štáty:**

|  |  |
| --- | --- |
| Druhá poľská republika | Druhá poľská republika |
| Prvá česko-slovenská republika | Prvá česko-slovenská republika |

 |

 |

**Rusínska národná republika Lemkov** (lem. *Ruska Narodna Respublika Lemkiv*; iné názvy: **Lemko-rusínska republika**, **Lemkovská republika**, **Lemkovská rusínska republika**) bol malý haličský štát, vytvorený Lemkami dňa 5. decembra 1918 po rozpade Rakúsko-Uhorska, kedy sa 500 delegátov zo 130 lemkovských obcí zišlo vo Florynke a uznieslo na založení výkonnej rady.

O podobnom, ale proukrajinskom, štáte Lemkov pozri Komańczianska republika (november 1918 – 23. január 1919).

Dejiny
------

Hlavným cieľom výkonnej rady bolo zjednotiť Rusínov, žijúcich na oboch stranách Karpát do štátu, ktorý by sa mohol pripojiť k demokratickému Rusku, čo sa zakrátko ukázalo ako neuskutočniteľné pre dôsledky októbrovej revolúcie a následné vypuknutie ruskej občianskej vojny.

Vedúcimi postavami lemkovského hnutia sa stali Dr. Jarosław Kaczmarczyk, Dr. Aleksander Cichański a kňaz Mychajło Jurczakewycz. Neboli však určené jednoznačné ciele hnutia - jedni sa chceli pripojiť k Rusku, iní k Ukrajine, iní k Česko-Slovensku (tento variant podporoval najmä Hrihorij Žatkovič, ktorý už predtým pomohol k ČSR pripojiť Podkarpatskú Rus) a takisto sa objavila požiadavka ponechať republiku samostatnú, ale s iným hlavným mestom (napr. Prešov alebo Užhorod). Situácia sa zakrátko skomplikovala po vypuknutí poľsko-ukrajinskej vojny a obsadení Ukrajinskej národnej republiky. Od konca januára 1919 sa v Lemko-Rusínsku konali manifestácie za zjednotenie s Rusínmi v ČSR, Józef Piłsudski sa však nemienil územia Lemkov vzdať a Česko-Slovensko nemalo veľký záujem o ich ovládnutie.

Zánik
-----

V marci 1919 boli poprední predstavitelia republiky (medzi nimi aj Jurczakiewycz a Kaczmarczyk) uväznení. Súd v Novom Saczi ich síce oslobodil, napriek tomu snaha o udržanie stability republiky skončila neúspechom. Osud republiky bol definitívne spečatený uzavretím saintgermainskej zmluvy, ktorá pridelila Halič (vrátane Lemko-rusínskej republiky) Poľsku.

Referencie
----------

1. ↑  Rusínska obroda na Slovensku 20. storočie
2. 1 2   *Lemko Republic of Florynka/Ruska narodna respublika Lemkiv* [online]. World Academy of Rusyn Culture, [cit. 2013-07-11]. Dostupné online. (po anglicky)

Externé odkazy
--------------

* História Lemko-rusínskej republiky (po anglicky)
* Paul Magocsi o Lemko-rusínsku (po anglicky)

Zdroj
-----

*Tento článok je čiastočný alebo úplný preklad článku Lemko-rusínská republika na českej Wikipédii.*